S-4467/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. júlí 2020, á hendur B-kk-þgf B-kk-þgf, kt. [...],[...], [...],fyrir eftirtalin hegningar og sérrefsilagabrot:

1. Þjófnað með því að hafa, laugardaginn 2. mars 2019, stolið, úr verslun Símans í Kringlunni 412 í Reykjavík, Fitbit Versa úri að söluverðmæti 32.990 kr.

[...]

Telst þetta varða við 244. gr. almennra hegningarlaga nr. 19/1940.

2. Þjófnað með því að hafa, miðvikudaginn 3. júlí 2019, stolið, úr verslun Fíladelfíu kirkjunnar að Hátúni 2 í Reykjavík, bakboka sem innihélt Lenovo fartölvu, Nikon myndavél, seðlaveski með greiðslukortum og vegabréfi brotaþola, A-x-x L-x-x S-x-x, fd. 08.11.1993.

[...]

Telst þetta varða við 244. gr. almennra hegningarlaga nr. 19/1940.

3. Nytjastuld og umferðarlagabrot með því að hafa, þriðjudaginn 17. mars 2020, í heimildarleysi tekið bifreiðina [...], við Barónsstíg í Reykjavík, og ekið henni sviptur ökurétti um borgina uns lögregla stöðvaði aksturinn skömmu síðar við Eskihlíð 14 í Reykjavík.

[...]

Telst þetta varða við 1. mgr. 259. gr. almennra hegningarlaga nr. 19/1940 og 1. mgr. 58. gr., sbr. 1. mgr. 95. gr., umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Þess er ennfremur krafist að ákærði verði dæmdur til að sæta upptöku á 1 töflu af contalgin og 1 töflu af rivotril, samkvæmt 3, sbr. 3. mgr. 49. gr. lyfjalaga nr. 93/1994, en framangreind lyf fundust við líkamsleit lögreglu á ákærða, sbr. ákærulið nr. 2.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 5. nóvember 2020, á ákærði langan sakarferil að baki sem nær aftur til ársins 1996. Ákærði hefur hlotið samtals 15 refsidóma, flesta fyrir auðgunarbrot, en einnig fyrir ítrekuð brot gegn lögum um ávanaog fíkniefni, vopnalögum og umferðarlögum. Nú síðast var ákærði dæmdur í 6 mánaða fangelsi með dómi 7. apríl 2017 fyrir þjófnað og nytjastuld en sá dómur var hegningarauki við dóm sem ákærði hlaut 21. desember 2016 fyrir þjófnað, vörslur fíkniefna, vopnalagabrot, ítrekuð umferðarlagabrot og líkamsárás.

Ákærða var fyrst gerð refsing fyrir sviptingarakstur með viðurlagaákvörðun 26. mars 2002. Með dómi 27. janúar 2003, hlaut ákærði fangelsisdóm, meðal annars fyrir að hafa ekið sviptur ökurétti. Ákærði var dæmdur í 30 daga fangelsi fyrir sviptingarakstur með dómi 7. febrúar 2005 og með dómi 24. október 2007 var ákærði dæmdur í 60 daga fangelsi, meðal annars vegna aksturs sviptur ökurétti. Með dómi 25. janúar 2013 var ákærði dæmdur til fangelsisrefsingar, meðal annars fyrir að hafa ekið bifreið sviptur ökurétti 8. júní 2012. Með dómi 18. september 2014 var ákærði dæmdur í þriggja mánaða fangelsi, meðal annars vegna sviptingaraksturs. Þá var ákærði dæmdur í 9 mánaða fangelsi með dómi 21. desember 2016, meðal annars fyrir akstur sviptur ökurétti.

Við ákvörðun refsingar í máli þessu verður því við það miðað að ákærða sé nú í áttunda sinn gerð refsing fyrir akstur sviptur ökuréttindum.

Ákærði mætti fyrir dóminn og játaði brot sín greiðlega og ber að virða það honum til refsimildunar. Þá hefur orðið hlé á brotahrinu ákærða sem hefur ekki verið gerð refsing síðan með framangreindum dómi frá 7. apríl 2017. Á móti vegur að umferðarlagabrot ákærða eru margítrekuð en einnig er litið til ítrekunaráhrifa 255. gr. almennra hegningarlaga, sbr. 71. gr. laganna, vegna auðgunarbrota þeirra sem ákærði er nú sakfelldur fyrir. Með hliðsjón af öllu framangreindu þykir refsing ákærða hæfilega ákveðin fangelsi í átta mánuði.

Með vísan til lagaákvæða í ákæru eru gerð upptæk til ríkissjóðs 1 tafla af contalgin og 1 tafla af rivotril sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef H-kk-ef lögmanns, 94.240 krónur, að meðtöldum virðisaukaskatti. Annan sakarkostnað hlaut ekki af meðferð málsins.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf B-kk-nf, sæti fangelsi í 8 mánuði.

Upptæk eru gerð til ríkissjóðs 1 tafla af contalgin og 1 tafla af rivotril.

Ákærði greiði málsvarnarþóknun skipaðs verjanda síns, S-kk-ef H-kk-ef lögmanns, 94.240 krónur A-kvk-nf S-kvk-nf Við ákvörðun refsingar í máli þessu verður því við það miðað að ákærða sé nú í áttunda sinn gerð refsing fyrir akstur sviptur ökuréttindum.

Ákærði mætti fyrir dóminn og játaði brot sín greiðlega og ber að virða það honum til refsimildunar. Þá hefur orðið hlé á brotahrinu ákærða sem hefur ekki verið gerð refsing síðan með framangreindum dómi frá 7. apríl 2017. Á móti vegur að umferðarlagabrot ákærða eru margítrekuð en einnig er litið til ítrekunaráhrifa 255. gr. almennra hegningarlaga, sbr. 71. gr. laganna, vegna auðgunarbrota þeirra sem ákærði er nú sakfelldur fyrir. Með hliðsjón af öllu framangreindu þykir refsing ákærða hæfilega ákveðin fangelsi í átta mánuði.

Með vísan til lagaákvæða í ákæru eru gerð upptæk til ríkissjóðs 1 tafla af contalgin og 1 tafla af rivotril sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef H-kk-ef lögmanns, 94.240 krónur, að meðtöldum virðisaukaskatti. Annan sakarkostnað hlaut ekki af meðferð málsins.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf B-kk-nf, sæti fangelsi í 8 mánuði.

Upptæk eru gerð til ríkissjóðs 1 tafla af contalgin og 1 tafla af rivotril.

Ákærði greiði málsvarnarþóknun skipaðs verjanda síns, S-kk-ef H-kk-ef lögmanns, 94.240 krónur A-kvk-nf S-kvk-nf